ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
کابینہ نے 2020 سیزن کے لئے ناریل کے لئےکم از کم امدادی قیمت کو منظوری دی
نئی دہلی، 13 مارچ / وزیراعظم جناب نریندر مودی کی صدارت میں اقتصادی امور کی کابینہ نے 2020 سیزن کے لئے ناریل کے لئے کم از کم امدادی قیمت  کو منظوری دے دی ہے۔
پسائی والے ناریل کی صاف ستھری اوسط کوالٹی کے لئے ایم ایس پی کو 2020 سیزن کے لئے بڑھاکر 9960 روپے فی کوئنٹل کردیا گیا ہے جبکہ 2019 میں یہ 9521 روپے فی کوئنٹل تھی۔2020 سیزن کے لئے سوکھے ناریل کی ایم ایس پی کو بڑھاکر 10300 روپے فی کوئنٹل کردیا گیا جبکہ 2019 میں یہ 9920 روپے فی کوئنٹل تھی۔ اس سے پسائی والےناریل کےمعاملے میں 439 روپے فی کوئنٹل اور سوکھےناریل کے معاملے میں 380 روپے فی کوئنٹل کا فائدہ ہوگا۔
یہ اقدام کل ہند سطح پر پیدا وار کی اوسط لاگت پر پسائی والے ناریل کے لئے 50 فی صد اور سوکھے ناریل کے لئے 55 فی صد منافع کو یقینی بنانے کے لئےکیاگیا ہے۔
یہ منظوری زرعی لاگتوں اور قیمتوں سے متعلق کمیشن  کی سفارشات کی بنیاد پر دی گئی ہے۔
2020 کے سیزن کے لئے ناریل کی ایم سی میں یہ اضافہ کل ہند سطح پر پیداوار کی اوسط لاگت کے کم از کم ڈیڑھ گنا سطح پر ایم ایس پی مقرر کرنے کے اصول کے مطابق کیا گیا ہے، جس کا اعلان حکومت نے بجٹ 19-2018 میں کیا تھا۔
اس سے سال 2022 تک کسانوں کی آمدنی کو دوگنا بنانے کو ممکن بنانے کی سمت میں ایک اہم اور ترقی پسند اقدام کے طور پر کم از کم پچاس فی صد منافع کو یقینی بنایا گیا ہے۔
ناریل اگانے والی ریاستوں نے ایم ایس پی میں امدادی قیمت کو نافذ کرنے کے سلسلہ میں نیشنل ایگریکلچرل کوآپریٹیو مارکیٹنگ فیڈریشن آف انڈیا لمیٹڈ  اور نیشنل کوآپریٹیو کنزیومر فیڈریشن آف انڈیا لمیٹیڈ  مرکزی نوڈل ایجنسیوں کی طرح کام کرتی رہیں گی۔
گزشتہ سال جب تمل ناڈو میں قیمتوں میں گراوٹ آئی تھی، تو حکومت ہند نے ایم ایس پی پر خریداری کے ذریعہ صحیح وقت پر مداخلت کی تھی۔ اس سے بازار کے حوصلو ں میں اضافہ ہوا اور ناریل کے کسانوں کو فائدہ ہوا۔
ہندستان دنیا میں ناریل کی پیداوار اور پیداواری صلاحیت کے معاملے میں پہلے مقام پر ہے۔
۔۔۔۔۔۔۔۔۔۔
م ن۔ اگ ۔ ۔ ج۔
U- 1217
(Visitor Counter : 45
امور داخلہ کی وزارت
امورِ داخلہ پر ہندوستان اور برطانیہ کے درمیان پانچواں مذاکرہ
امورِ داخلہ پر ہندوستان اور برطانیہ کے درمیان پانچواں مذاکرہ  آج نئی دہلی میں منعقد ہوا۔ ہندوستانی وفد کی قیادت مرکزی داخلہ سکریٹری جناب اجے کمار بھلا نے کی اور برطانیہ کے وفد کی قیادت ہوم آفس کے مستقل سکریٹری سر میتھیو رائکروفٹ نے کی۔ میٹنگ میں دونوں ممالک کے دیگر اعلیٰ حکام نے بھی شرکت کی۔
میٹنگ کے دوران دونوں اطراف نے جاری تعاون کا جائزہ لیا اور ایسے مزید اقدامات کی نشاندہی کی جو انسداد دہشت گردی، سائبر سیکورٹی اور عالمی سپلائی چین، منشیات کی اسمگلنگ، ہجرت، حوالگی، خالصتان حامی انتہا پسندی سمیت برطانیہ میں ہند مخالف سرگرمیوں اور دیگر مسائل میں تعاون کو آگے بڑھانے کے لیے مواقع اور ہم آہنگی تلاش کرنے کے لیے اٹھائے جا سکتے ہیں۔
ہندوستانی فریق نے خاص طور پر خالصتان کے حامی عناصر کی طرف سے ہندوستان میں دہشت گردی کی سرگرمیوں کی مدد اور حوصلہ افزائی کے لیے برطانیہ کی پناہ گزین کی حیثیت کے غلط استعمال پر اپنی تشویش سے آگاہ کیا اور برطانیہ کے ساتھ بہتر تعاون اور برطانیہ میں مقیم خالصتان نواز انتہا پسندوں کی نگرانی بڑھانے اور مناسب کارروائی کرنے کی درخواست کی۔ ہندوستانی ہائی کمیشن کی سکیورٹی کی خلاف ورزی پر بھارت کے تحفظات پر بھی زور دیا گیا۔
میٹنگ دونوں فریقین کی جانب سے جاری شراکت داری پر اطمینان کا اظہار کرتے ہوئے اور دوطرفہ روابط کو مزید گہرا کرنے اور دونوں ممالک کے درمیان سیکورٹی تعاون کو بڑھانے کی رفتار کو برقرار رکھنے پر اتفاق کے ساتھ اختتام پذیر ہوئی۔
وزیراعظم کا دفتر
وزیراعظم نے آرمی ڈے کے موقع پر ہندوستانی فوجی عملے کے تئیں نیک خواہشات کا اظہار کیا ہے
نئی دلّی ،15 جنوری، 2022/
وزیراعظم جناب نریندر مودی نے آرمی ڈے کے موقع پر بھارتی فوج کے عملے کے لئے نیک خواہشات کا اظہار کیا ہے
اپنے ایک ٹوئیٹ میں وزیراعظم نے کہا:
’’آرمی ڈے کے موقع پر نیک خواہشات، خاص طور پر ہمارے بہادر سپاہیوں، قابل احترام سابق فوجیوں اور ان کے اہل خانہ کو۔ بھارتی فوج کو اپنی شجاعت اور پیشہ وارانہ مہارت کے لئے جانا جاتا ہے۔ قومی سلامتی کے تئیں بھارتی فوج نے جو بیش قیمت تعاون پیش کی ہے، الفاظ میں اس کا اظہار کرنا ناممکن ہے۔
بھارتی فوجی جوان ناموافق علاقوں میں اپنی خدمات انجام دیتے ہیں اور قدرتی آفات سمیت انسانی بحران کے دوران ملک کےشہریوں کی مدد کرنے میں بھی پیش پیش رہتے ہیں۔ بیرون ممالک میں امن مشنوں میں فوج کےنمایاں تعاون کے لئے بھارت کو فخر ہے۔‘‘
وزارت اطلاعات ونشریات
ڈی ڈی چاندنا کو ڈیجیٹل پرسار بھارتی ، جنوبی ہند کے لاکھوں سے زائد افراد کی ستائش
معیاری مواد اور ڈیجیٹل فرسٹ اپروچ  کی پُشت پر ہندوستان کے جنوبی علاقے سے پرسار بھارتی کے ڈیجیٹل پلیٹ فارمز نے صرف چند ہی سالوں میں ایک طویل سفر طے کیا ہے۔
جبکہ ڈی ڈی چاندنا یوٹیوب پر ایک ملین سبکرائبرز کا سنگِ میل حاصل کرنے والا،اس علاقہ کا اولین بن گیا ہے، ڈی ڈی سپٹاگری  اور ڈی ڈی یاداگری  آدھے ملین کے ساتھ سنگ میل کی جانب تیزی سے بڑھ رہے ہیں۔
ایک لاکھ سے زیادہ یوٹیوب سبکرائبرز کے ساتھ ، تمل اور ملیالم نیوز یونیٹس اور دوردرشن کے مراکز ایک دوسرے کے ساتھ مقامی زبان کی میڈیا انڈسٹری میں صحت مندانہ مقابلے میں ہے۔
ان یوٹیوب چینلز پر سب سے زیادہ دیکھی جانے والی ویڈیوز کامیڈی اور ٹیلی فلمز سے لے کر مشہور شخصیات کے انٹرویو اور تعلیمی مواد پر مشتمل ہیں۔
دوردرشن کے قومی چینلز میں سے ، بین الاقوامی انگریزی نیوز چینل ‘ڈی ڈی انڈیا’ نے حال ہی میں یوٹیوب پر ایک لاکھ سبکرائبرز کاایک ہدف عبور کرلیا ہے۔ہندوستان کی کہانی بیان کرنے والے منفرد موادکا شکریہ،جو خاص طور پر نوجوانوں اور عالمی سامعین کے لئے ڈیزائن کیاگیاہے۔
۔۔۔۔۔۔۔۔۔۔۔۔۔۔

U.NO. 10021
(Visitor Counter : 141
وزارت خزانہ
کمپلینٹ مینجمنٹ سسٹم کے ذریعہ بینکوں اور این بی ایف سی ایس کے خلاف آن لائن شکایات کا اندراج
نئی دلّی، 16 جولائی/خزانہ اور کارپوریٹ امور کے وزیر مملکت جناب انوراک ٹھاکر نے ایک تحریری جواب میں لوک سبھا کو بتایا کہ ریزرو بینک آف انڈیا  نے مطلع کیا ہے کہ کمپلینٹ مینجمنٹ سسٹم  24, جون، 2019 کو لانچ کیا گیا تھا۔ سی ایم ایس بینکوں اور اس کے با قاعدہ اداروں کے خلاف آر بی آئی سے شکایات درج کرانے کاایپلی کیشن ہے۔ بینکنگ لوک پال اسکیم 2006 اور لوک پال اسکیم برائے این بی ایف سی، 2018 کے تحت دائر کردہ شکایات اسکیم کے ضوابط کے تحت حل کی جاتی ہیں۔فی الحال شکایات کی صورت حال معلوم کرنے کے لئے کوئی آئی وی آر سسٹم موجود نہیں ہے۔
۔۔۔۔۔۔
U.3174
(Visitor Counter : 49
دیہی ترقیات کی وزارت
دیہی ترقی کی وزارت نے لائٹ ہاؤس سانسد آدرش گرام یوجنا  گرام پنچایت کی ترقی کے پی پی موڈ سے متعلق سی ایس آر کانکلیو کا اہتمام کیا
دیہی ترقی کی وزارت کے سکریٹری جناب شیلیش کمار سنگھ نے آج ٹرانسفورم رورل انڈیا فاؤنڈیشن  کے اشتراک سے کارپوریٹ سماجی ذمہ داری کانکلیو کا افتتاح کیا تاکہ کارپوریٹ کی سماجی ذمہ داری ،پبلک سیکٹر انڈر ٹیکنگ اور دیگر پرائیویٹ رضاکار سیکٹروں کے وسائل کو بروئے کار لایا جاسکے۔
دیہی ترقی کی وزارت نے اس کانکلیو کا اہتمام کیا اور یہ کانکلیو ٹرانسفورم رورل انڈیا فاؤنڈیشن  کے اشتراک سے کیا گیاتاکہ سی ایس آر فنڈس کو استعمال کیا جاسکے تاکہ سی ایس آر فنڈس کا فائدہ اٹھایا جاسکے۔ ارکان پارلیمنٹ ، کارپوریٹ اور دیگر سانسد آدرش گرام یوجنا گرام پنچایت شراکتداروں نے شرکت کی تاکہ ایس اے جی وائی –جی پیز کے تیزی سے تغیر کے لئے ان کی حمایت حاصل کی جاتی ہے۔
اس موقع پر اظہار خیال کرتے ہوئے دیہی ترقی کے سکریٹری جناب سنگھ نے کہا کہ ایس اے جی وائی نے موجودہ مرکزی / ریاستی سرکاری اسکیموں کے ساتھ ساتھ پرائیویٹ رضاکار اور امداد باہمی کی تنظیموں کے وسائل کو یکجاں کرکے مختص کئے گئے وسائل کو ہم آہنگ کرتے ہوئے عوام کی امنگوں اور مقامی صلاحیتوں کے مطابق کاموں کی مجموعی ترقی پر توجہ دی ہے۔
انہوں نے کارپوریٹ شراکتداروں سے درخواست کی کہ وہ سانسد آدرش گرام یوجنا جی پیز کے گاؤں کی ترقی کے منصوبے میں تجویز کردہ سرگرمیوں میں اپنے متعلقہ قوانین اور ضابطوں کے مطابق ضلع انتظامیہ کے ساتھ تعاون کرکے اوراشتراک کے ساتھ کام کریں جن کے لئے تکنیکی اور مالی شراکتداروں کی ضرورت ہے۔
ممبر پارلیمنٹ جناب پی وی عبدالوہاب ، جناب دلال چندر گوسوامی ،جناب وجے باگھیل ، محترمہ حنا وجے کمارگاوت اور جناب امیش پاٹل نے جنہوں نے ورکشاپ میں شرکت کی ،ایس اے جی وائی کے تحت متحرک کرنے والے وسائل میں اپنے تجربات مشترک کئے اور ایس اے جی وائی کے نفاذ سے متعلق دیگر قیمتی معلومات بھی مشترک کیں۔
اعلیٰ اقتصادی مشیر جناب پروین مہاتو نے بھی اس کانکلیو سے خطاب کیا ۔ انہوں نے کہا کہ پرائیویٹ رضا کار تنظیموں ، امداد باہمی اور تعلیمی اور تحقیقی اداروں کے ساتھ شراکتداری کرنا ایس اے جی وائی کی ایک اہم حکمت عملی ہے ۔انہوں نے شرکاء سے درخواست کی کہ وہ آگے آئیں اور ایس اے جی وائی جی پیز میں سرمایہ کاری کریں۔
ایم او آر ڈی کے جوائنٹ سکریٹری جناب نوین کمار شاہ نے ایس اے جی وائی کے نفاذکے عمل کے بارے میں جانکاری دی اور یہ وضاحت کی کہ کس طرح ایس اے جی وائی جی پیز میں سرمایہ کاری کی جائے۔ انہوں نے شرکا سے درخواست کی کہ وہ متعلقہ ایم پیز اور ضلع انتظامیہ کے ساتھ مل کر کام کریں تاکہ ایس اے جی وائی جی پیز میں تیزی کے ساتھ تبدیلی کی جاسکے جس سے وزیر اعظم نریندر مودی کے وژن کو پور ا کیا جاسکے۔اسٹریٹجک الائنسنس کی ڈائریکٹر اورحکومت ہند کی پرنسپل سائنسی مشری ڈاکٹر سپنا پوٹی نے ٹیکنالوجیوں اور اختراعات سے متعلق تقریریں کی اور یہ بتایا کہ کس طرح وہ دیہی ہندوستان میں اپنا رول ادا کرسکتے ہیں ۔
دیہات کی داستانوں، تجربات ،راستوں اور کارپوریٹ سیکٹر اور دیہی ترقی کو شکل دینے میں سی ایس آر کے رول پر ایک پینل ڈسکشن کا انعقاد کیا گیا تاکہ آگے کا راستہ طے کیا جا سکے۔
پنچایتی راج کی وزارت
(گرام پنچایت ترقیاتی منصوبہ (جی ڈی ڈی پی
نئی دہلی،7 دسمبر 2021: پنچایتی راج کی وزارت، پنچایتی راج اداروں  کو مضبوط بنانے کے لیے ریاستوں کو پروگرام جاتی مدد فراہم کر رہی ہے تاکہ وہ اپنے ذمہ داریوں کو مؤثر اور بہتر طریقے سے ادا کر سکیں۔ مزید برآں، وزارت، راشٹریہ گرام سوراج ابھیان  اسکیم کے نفاذ کے ذریعے، پائیدار ترقی کے اہداف  کو حاصل کرنے کا تصور کرتی ہے جسکا مقصد گرام پنچایت کی سطح پر،منتخب نمائندوں اور عہدیداروں کو، شراکتی مقامی منصوبہ بندی کے ذریعے ایس ڈی جی کو پورا کرنے کے لیے اہل بنانا ہے۔
دیہی ہندوستان میں ایس ڈی جی کو مقامی بنانے کی غرض سے، وزارت کے وژن کو آگے بڑھانے کے لیے، پی آر آئی کے ذریعے، ایس ڈی جی کی لوکلائزیشن پر سفارشات دینے کے لیے، تمل ناڈو کی حکومت کے ایڈیشنل چیف سکریٹری کی سربراہی اور ریاست پنچایتی راج کی وزارت، پنچایتی راج کے محکمے، دہی ترقی اور پنچایتی راج کے قومی ادارے، کچھ ریاستوں کے دہی ترقی کے ریاستی ادارے  اور نیتی آیوگ کے افسران پرمشتمل ماہرین کا ایک گروپ تشکیل دیا گیا تھا۔ ماہرین کے گروپ نے مکمل غور و خوض کے بعد، دیہی ہندوستان میں پی آر آئی اور تمام متعلقہ اسٹیک ہولڈرز کو شامل کرتے ہوئے نچلی سطح پر ایس ڈی جی کی لوکلائزیشن کے لیے کی جانے والی حکمت عملیوں اور اقدامات پر سفارشات کے ساتھ، ایک تفصیلی رپورٹ پیش کی ہے۔ رپورٹ کو وزارت نے منظور کر لیا ہے۔
سال2022-23 کے لیے گرام پنچایت ترقیاتی منصوبے  کی تیاری کے لیے، اس سال 2 اکتوبر 2021 سے 31 جنوری 2022 تک شروع کی گئی عوامی منصوبہ مہم  کے تحت، پنچایتوں کو گاؤں کی غربت میں کمی کے منصوبوں کو لازمی طور پرجی پی ڈی پی کے ساتھ مربوط کرنے کا مشورہ دیا گیا ہے۔
یہ معلومات، آج لوک میں، سبھا پنچایتی راج کے مرکزی وزیر مملکت جناب کپل موریشور پاٹل نے ایک تحریری جواب میں دیں۔
سماجی انصاف اور تفویض اختیارات کی وزارت
پنجاب کے باریٹا میں سماجک ادھیکارتا شور میں کل معذوروں کو سہارا دینے والے معاون آلات تقسیم کئے جائیں گے
نئی دہلی:02؍جولائی 2021، بھارت سرکار میں سماجی انصاف وتفویض واختیارات کی وزارت کے اے ڈی آئی پی اسکیم کے تحت ایک سماجک ادھیکارتاشیورمیں دویانگ جن کو سہارا دینے والے معاون آلات تقسیم کئے جائیں گے۔ پنجاب کے ضلع منسا میں واقع شری جندسر صاحب بہادر پور میں تین جولائی 2021 کو اے ایل آئی ایم سی او ضلع انتظامیہ منسا کے ساتھ مل کر معذور افراد کو بااختیار بنانے کے محکمہ کےذریعہ پروگرام کا انعقاد کا ہوگا۔
کووڈ۔19 وبا کے تناظر میں محکمہ کی جانب سے ایس اوپی کی تیاری کے بعد بلاک/پنچایت سطح پر 1105 دویانگ جنوں کو کل 2253 معاون آلات تقسیم کئے جائیں گے جن کی قیمت 1.09کروڑ رروپئے ہے۔
آلات کی تقسیم کا افتتاحی کیمپ تین جولائی 2021 کو گیارہ بجے منعقد ہوگا جس میں جناب کرشن پال گوجر اور مہمان خصوصی کے طور پر سماجی انصاف وتفویض اختیارات کے مرکزی وزیر ورچوئل طور پر شرکت کریں گے۔ اس تقریب کی صدارت بھٹنڈاسے رکن پارلیمنٹ محترمہ ہرسمرت کور بادل کریں گی۔ قانون ساز اسمبلی، بڈھلاڈا سے رکن شری بدھ رام تقریب کے پنڈال میں ذاتی طور پر شرکت کریں گے۔
بلاک سطح کے اسسمنٹ کیمپ کے دوران منسا ضلع کے رجسٹرڈ دویانگ جنوں میں مختلف قسم کے معاون آلات تقسیم کئے جائیں گے۔
جو آلات تقسیم کئے جائیں گے ان میں ٹرائی سائکلس ،وہیل چیئر ،بیساکھیاں ،واکنگ اسٹکس ،رولیٹرس ،اسمارٹ کینس ،بریل کٹس ، بریل کینس ، سی پی چیئر س ، ایم ایس آئی ای ڈی کٹس،اے ڈی ایل کٹس،قوت سماعت کی مشینیں ،مصنوعی اعضاء اور کیرلی پرس وغیر شامل ہیں۔
ایونٹ کا براہ راست نشریہ یوٹیوب آئی ڈی پر دستیاب ہوگا۔ https://youtube.com/alimcohq
امور صارفین، خوراک اور عوامی تقسیم کی وزارت
کل 23.63کروڑ راشن کارڈوں میں سے تقریباً 21.92کروڑ راشن کارڈ کو قومی سطح پر آدھار سے جوڑا جاچکا ہے:صارفین امور، غذا اور عوامی تقسیم نظام کی وزیر مملکت، سادھوی نرنجن جیوتی
ایک ملک ایک راشن کارڈ اصلاح کو نافذ کرنے والی ریاستوں کو 21-2020ء کے دوران وزارت مالیات کی جانب سے ریاستوں کو 37600کروڑ روپے اضافی قرض لینے کی منظوری دی گئی
نئی دہلی،20؍جولائی2021:
صارفین امور، غذا اور عوامی نظام تقسیم کی وزیر مملکت سادھوی نرنجن جیوتی نے آج لوک سبھا میں ایک سوال کے تحریری جواب میں بتایا کہ 9جولائی 2021ء تک موصولہ رپورٹوں کے مطابق کل 23.63کروڑ میں سے 21.92کروڑ راشن کارڈوں کو قومی سطح پر آدھا ر سے جوڑ جاچکا ہے۔باقی ماندہ 4ریاستوں؍مرکز کے زیر انتظام ریاستوں آسام، چھتیس گڑھ، دہلی اور مغربی بنگال کے ساتھ مہاجرین مستفدین کو فائدہ پہنچانے کےلئے او این او آر سی منصوبے کی تکمیل کےلئے ویڈیو کانفرنسنگ جائزہ میٹنگوں ، این آئی سی سے مرکزی تکنیکی مدد خطوط ڈی او کی توسط سے مستقل طورپر ان ریاستوں کو منصوبے پر عمل آوری کے لئے مائل کیا جارہا ہے۔
ایک ملک ایک راشن کارڈ اصلاح نافذ کرنے کے تعلق سے21-2020ء کے دوران وزارت مالیات کی طرف سے ریاستوں کو دی جانے والی اضافی قرض کی اجازت کی تفصیل ذیل میں دی جارہی ہے:

|
|
نمبر شمار
|
|
ریاست کا نام
|
|
ایک ملک ایک راشن کارڈپر عمل آوری کے لئے کھلے بازار قرضہ جات  کی منظوری
|
|
1.
|
|
آندھرا پردیش
|
|
2,525.00
|
|
2.
|
|
گوا
|
|
223.00
|
|
3.
|
|
گجرات
|
|
4,352.00
|
|
4.
|
|
ہریانہ
|
|
2,146.00
|
|
5.
|
|
ہماچل پردیش
|
|
438.00
|
|
6.
|
|
کرناٹک
|
|
4,509.00
|
|
7.
|
|
کیرالہ
|
|
2,261.00
|
|
8.
|
|
مدھیہ پردیش
|
|
2,373.00
|
|
9.
|
|
منی پور
|
|
75.00
|
|
10.
|
|
اُڈیشہ
|
|
1,429.00
|
|
11.
|
|
پنجاب
|
|
1,516.00
|
|
12.
|
|
راجستھان
|
|
2,731.00
|
|
13.
|
|
تمل ناڈو
|
|
8,813.00
|
|
14.
|
|
تلنگانہ
|
|
2,505.00
|
|
15.
|
|
تریپورہ
|
|
148.00
|
|
16.
|
|
اترپردیش
|
|
4,851.00
|
|
17.
|
|
اتراکھنڈ
|
|
702.00
|
||
|
میزان
|
|
37,600.00
امور داخلہ کی وزارت
مرکزی وزیر داخلہ اور امدادِ باہمی کے وزیرجناب امت شاہ نے ہینڈلوم کے قومی دن پر ہم وطنوں کو مبارکباد پیش کی
ہندوستان کا ہینڈلوم سیکٹر ہمارے بھرپور اور متنوع ثقافتی ورثے کی علامت ہے
2015 میں وزیر اعظم نریندر مودی نے 1905 میں آج ہی کے دن شروع ہونے والی سودیشی تحریک کی یاد میں اور اس قدیم ہندوستانی فن کو زندہ کرنے کے لیے 7 اگست کو قومی ہینڈلوم ڈے کے طور پر منانے کا اعلان کیاتھا
اس کا مقصدہم وطنوں کو دیسی بنکروں کی بنائی ہوئی ہینڈلوم مصنوعات استعمال کرنے کی ترغیب دینا بھی ہے
اس آٹھویں قومی ہینڈلوم ڈے کے موقع پر، آئیے ہم اپنے ہینڈلوم کی وراثت کو محفوظ رکھنے اور اسے فروغ دینےنیز اپنےہینڈلوم بنکروں خاص طور پر خواتین کو بااختیار بنانے کے لیے جناب نریندر مودی کی قیادت میں حکومت کے عزم کومل کر آگے بڑھائیں
مرکزی وزیر داخلہ اور امدادِ باہمی کے وزیر جناب امت شاہ نے ہینڈلوم کے قومی دن پر ہم وطنوں کو مبارکباد پیش کی ہے۔
جناب امیت شاہ نےاپنے ایک متواتر ٹویٹ میں کہا کہ ’’ہندوستان کا ہینڈلوم سیکٹر ہماری بیش بہا اور متنوع ثقافتی وراثت کی علامت ہے۔ 2015 میں، وزیر اعظم جناب نریندر مودی نے 1905 میں آج ہی کے دن شروع ہونے والی سودیشی تحریک کی یاد میں اور اس قدیم ہندوستانی فن کو زندہ کرنے کے لیے 7 اگست کو قومی ہینڈلوم ڈے کے طور پرمنانے کا اعلان کیاتھا۔
مرکزی وزیر داخلہ نے کہا کہ "اس کا مقصد ملک کے باشندوں کو دیسی بنکروں کے ذریعہ بنائے گئے ہینڈ لوم مصنوعات کے استعمال کی ترغیب دینا بھی ہے۔ آئیے!اس 8ویں قومی ہینڈ لوم ڈے کے موقع پرہم اپنے ہینڈلوم کی وراثت کو محفوظ رکھنے اور اسے فروغ دینے نیز اپنے ہینڈلوم بنکروں، خاص طور پر خواتین کو بااختیار بنانے کےلیے مودی حکومت کے عزم کو مل کر آگے بڑھائیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
8813
(Visitor Counter : 86
خواتین اور بچوں کی ترقیات کی وزارت
خواتین اور بچوں میں تغذیئے کی کمی کو دور کرنے کے اقدامات
خواتین اور بچوں کی ترقی کی مرکزی وزیر محترمہ اسمرتی زوبین ایرانی نے آج راجیہ سبھا میں ایک تحریری جواب میں بتایا کہ حکومت تغذیئے کی کمی کے مسئلے بہت زیادہ ترجیح دی ہے اور اس مسئلے کو حل کررنے کے لیے سنجیدہ کوششیں کر رہی ہے۔ حکومت ملک ھر میں آنگن واڑی سروسز اسکیم، پوشن ابھیان، پردھان منتری ماتر وندنا یوجنا اور 6 سال تک کے بچوں کے لئے امبریلا انٹیگریٹڈ چائلڈ ڈیولپمنٹ سروسز اسکیم  کے تحت نوعمر لڑکیوں کے لیے اسکیم، حاملہ خواتین اور دودھ پلانے والی ماؤں اور نوعمر لڑکیوں کے لیے اسکیم نافذ کر رہی ہے۔ اس کے علاوہ بجٹ 22۔2021 میں تمام ریاستوں/ مرکز کے زیر انتظام خطوں کے لیے ایک جامع تغذیئے مدد کے پروگرام مشن پوشن 2.0 کا اعلان کیا گیا ہے۔ اس کا مقصد صحت ، تندرستی اور امراض کے لئے قوت مدافعت اور تغذیئے کی کمی کو دور کرنے پر مرکوز طریقوں سے تغذیئے والے مواد، ڈلیوری ، رسائی اور نتائج کو مستحکم کرنا ہے۔
کووڈ 19 کے دوران، بچوں سمیت استفادہ کنندگان کو مسلسل تغذیئے والی مدد کو یقینی بنانے کے لیے کووڈ-19 عالمی وبا کے دوران 15 دن میں ایک بار استفادہ کنندگان کے دروازے پر آنگن واڑی ورکروں اور ہیلپروں نے اضافی نیوٹریشن تقسیم کیا۔ عالمی وباکے اثر کو محدود کرنے کے لیے ملک بھر کے تمام آنگن واڑی مراکز کو بند کر دیا گیا تھا۔ اس کے علاوہ عالمی وبا کی مدت سمیت گزشتہ 3 سالوں کے دوران پوشن پکھواڑہ اور پوشن ماہ ہائبرڈ موڈ میں چلائے گئے۔ تقریباً 20.32 کروڑ سرگرمیاں پوشن ماہ 2021 کے درمیان انجام دی گئیں۔
خواتین اور بچوں کی تغذیئے سے متعلق نتائج کی مسلسل نگرانی کے لیے حکومت نے پوشن ٹریکر مینجمنٹ ایپلی کیشن لانچ کی ہے جو آنگن واڑی سینٹر ، آنگن واڑی ورکرز  کی سروس ڈلیوری اور حاملہ خواتین ، دودھ پلانے والی ماؤں اور بچوں کے لیے مکمل استفادہ کنندہ بندوست کی سرگرمیوں کا 360 ڈگری جائزہ فراہم کراتی ہے۔ ساتھ ہی ساتھ موبائلی ایپلی کیشن آنگن واڑی ورکروں کے ذریعہ استعمال کئےجانے والے رجسٹروں کوبھی ڈیجیٹائز اور خودکار بناتی ہے جس سے ان کے کام کے معیار کو بہتر بنانے میں مدد ملتی ہے۔
وزارت دفاع
نیوی چلڈرن اسکول دہلی میں سالانہ دن 2022 کی تقریب
نیوی چلڈرن اسکول دہلی میں پندرہ نومبر 2022 کو سالانہ دن بنایا گیا۔ یہ تقریب تالکٹورہ اسٹیڈیم میں منعقد ہوئی۔ چیف آف دی نیوی اسٹاف ایڈمرل آر۔ ہری کمار اور محترمہ کلا ہری کمار، صدر این ڈبلیو ڈبلیو اے نے مہمان خصوصی اور مہمان اعزازی کی حیثیت سے شرکت کی۔ تقریب میں بحریہ کے سینئر افسران، مدعوئین ، مہمانوں اور والدین نے شرکت کی۔ اس سال کا مرکزی خیال تھا نوونمیش‘ یعنی ایک نئی شروعات۔
تقریب میں کووڈ -19 عالمی وباء کے بعد امید اور انسانیت کے لئے نئی شروعات کو اجاگر کیا گیا۔ تقریب میں رقص وموسیقی، شاعری، آرکسٹرا اور ڈرامے پیش کئے گئے۔ پروگرام کا آغاز سواگت گان سے کیا گیا جو ہماری مادرِ وطن کی شان میں ایک رقص کی صورت میں تھا۔ اس کے بعد طلباء نے موسیقی کے ملے جلے انداز میں حاضرین کو لطف اندوز کیا۔ معذوری سے دوچار بچوں کے گروپ سنکلپ کی جانب سے ہندی فلموں کے گانوں پر اپنے فن کا مظاہرہ کیا گیا۔ پرائمری اسکول کے ننھے منے بچوں نے وہیل آف لائف پیش کیا جو ایک تتلی کی زندگی کے مختلف مرحلوں کی عکاسی کرتا ہے اور اس میں حوصلے کی اہمیت دکھائی گئی۔ ’’پرتیکشا‘میں بچوں کو کووڈ-19 کی وجہ سے آن لائن پڑھائی کے سلسلے میں اسکول آنے کی گہری خواہش کو ظاہر کیا گیا تھا۔
پرائمری اسکول کے بچوں نے ’’کتابوں کی جا دوئی دنیا‘‘ سے حاضرین کو مسحور کیا۔ طلبا نے ’’مٹی کو بچاؤ‘‘ میں مٹی کو محفوظ رکھنے کے بارے میں لوگوں میں بیداری لانے کی کوشش کی۔ میزورم کا روایتی رقص بھی پیش کیا گیا جس میں بانس کا استعمال ہوتا ہے۔ فنالے پروگرام میں تمام 1100 فنکار ایک ساتھ اسٹیج پر آئے اور امید کے نغمے گائے۔
اسکول کی پرنسپل محترمہ اوشما ماتھر نے ہیڈ بوائے اور ہیڈگرل کے ساتھ مل کر اسکول رپورٹ پیش کی جس میں نصابی اور غیر نصابی سرگرمیوں میں اسکولی طلباء کی حصولیابیوں کی عکاسی کی گئی اور نئے اقدامات کے بارے میں بتایا گیا۔
چیف گیست نے تعلیمی، غیر نصابی اور کھیل کود کے میدانوں میں طلباء کی کارکردگی کو سراہا ۔ انھوں نے تعلیمی سہولیات اور بنیادی ڈھانچے کی ترقی کے لئے اسکولی انتظامیہ کی بھی تعریف کی۔ مہان خصوصی نے طلبہ کی اس بات کے لئے حوصلہ افزائی کی کہ وہ مطالعے کی عادت ڈالیں اور اپنی زندگی کی باگ ڈور پوری ذمہ داری کے ساتھ اپنے ہاتھوں میں لیں اور ناکامی کے خوف سے خود کو آزاد کریں۔ مہمان خصوصی نے اسکول میں بنیادی ڈھانچے کے فروغ کے لئے دس لاکھ روپے کا چیک پیش کیا۔
جدید اور قابل تجدید توانائی کی وزارت
ایس جے وی این نے سبز توانائی پروجیکٹوں کے لئے ایریڈ کے ساتھ مفاہمت نامہ پر دستخط کئے
نئی دہلی،7 دسمبر 2020/وزارت بجلی کے تحت آنے والی عوامی شعبے کی صنعت  ایس جے وی ایم نے ہندستانی قابل تجدید توانائی ڈیولپمنٹ ایجنسی لمیٹیڈ، کے ساتھ ایک مفاہمت نامے پر دستخط کئے ہیں۔ نئی اور قابل تجدید توانائی کی وزارت کے تحت آنے والے سرکاری شعبے کے ادارے ایریڈا توانائی پروجیکٹوں کے لئے ایس جے وی این کو اپنی خدمات فراہم کرے گا۔ ایس جے وی این کے سی ایم ڈی چیئر مین اور منیجنگ ڈائریکٹر جناب نند لال شرما اور ایریڈا کے سی ایم ڈی پردیپ کمار داس ، ایس جے وی ایم کے ڈائریکٹر جناب اکھیلشور سنگھ، ایس جے وی این کے ڈائریکٹر  جناب سریندر پال بنسل، ایریڈا کے ڈائریکٹر  جناب چنتن شاہ اور دیگر اعلی افسران کی موجودگی میں ورچوئل پلیٹ فارم کے ذریعہ مفاہمت نامے پر دستخط کئے گئے۔
اس موقع پر ایریڈا کے سی ایم ڈی جناب نند لال شرما نے بتایا کہ مفاہمت نامہ کے مطابق ، ایریڈ، ایس جے وی این کے لئے قابل تجدید توانائی ، توانائی کی صلاحیت اور تحفظ پروجیکٹوں سے وابستہ تکنیکی – مالی پروگرام کرے گا۔ مفاہمت نامہ کے تحت ایریڈا آئندہ پانچ سالوں کے لئے قابل تجدید توانائی پروجیکٹ بنانے اور حاصل کرنے کے لئے ایک عملی منصوبہ تشکیل دینے میں ایس جے وی ایم کی مدد کرے گا۔ جناب شرما نے کہاکہ ایس جے وی ایم عزت مآب وزیراعظم کے ذریعہ طے شدہ 2022 تک 175 گیگاواٹ کے قابل تجدید توانائی ہدف کو عملی جامہ پہنانے میں تعاون دینے کے لئے عہد بستہ ہے۔ اس سمت میں قدم اٹھائے جاچکے ہیں اور فی الحال ایس جے وی ایم ، گجرات میں 100 میگاواٹ کی دھوریلا شمسی توانائی پروجیکٹ اور سو میگاواٹ کی راگویندا شمسی توانائی پروجیکٹ فروغ دے رہا ہے۔ انہوں نے اس بات پر بھی زور دیا کہ ایس جے وی این اور ایریڈا کی شراکت داری طویل عرصے تک چلنے والی اور دونوں کے لئے ثمر آور ہوگی۔
مفاہمت نامے پر دستخط کرتے ہوئے ایریڈا کے سی ایم ڈی جناب پردیپ کمار داس نے کہا :مفاہمت نامے میں قابل تجدید توانائی کے میدان میں ایریڈا کی مسلسل کوششوں کو اجاگر کیا جو وزیراعظم کے آتم نربھر بھارت کے خواب کے مطابق ہے۔ یہ دونوں تنظیموں کے درمیان ایک مکمل تال میل بنانے کی سمت میں کام کرنے کے لحاظ سے ایریڈا اور ایس جے وی این ک لئے بدلاؤ لانے والا موقع ہے۔ یہ علم اور ٹکنالوجی منتقلی کو سہل بنانے اور مشورہ اور ریسرچ خدمات فراہم کرنے کا کام کرے گا جن سے ملک کی مسلسل ترقی میں تعاون ملے گا۔ ہم قابل تجدید توانائی کے شعبے میں ترقی کے لئے دیگر سرکاری شعبے کے صنعتوں کے ساتھ ساتھ نجی تنظیموں کو بھی اپنی مشاورتی خدمات دینے کے لئے پرجوش ہیں۔‘‘
م ن۔ ش ت۔ج
Uno-7887
(Visitor Counter : 192
سماجی انصاف اور تفویض اختیارات کی وزارت
سماجی انصاف و تفویض اختیار کی مرکزی وزیر مملکت محترمہ پرتیما بھومک کل منی پور کے امفال میں ہنر کی ترقی، بحالی اور معذور افراد کو با اختیار بنانے کے لیے ایک نئے جامع علاقائی مرکز کا افتتاح کریں گی
محترمہ پرتیما بھومک معذور افراد کو امدادی اور معاون آلات کی تقسیم کے لیے اے ڈی آئی پی کیمپ کا بھی افتتاح کریں گی
سماجی انصاف و تفویض اختیار کی مرکزی وزیر مملکت محترمہ پرتیما بھومک 27 دسمبر 2021 کو دوپہر 12 بجے امفال، منی پور میں ہنر کی ترقی، بحالی اور معذور افراد  کو با اختیار بنانے کے لیے ایک نئے جامع علاقائی مرکز کا افتتاح کریں گی۔ اس موقع پر، وہ معذور افراد  میں امدادی اور معاون آلات کی تقسیم کے لیے ایک کیمپ کا بھی افتتاح کریں گی۔
نئے مربوط علاقائی مرکز برائے ہنر کی ترقی، بحالی اور تفویض اختیاریت  کے سلسلے میں، سماجی بہبود کے محکمے، حکومت منی پور نے تاکل پیٹ، امفال، مغربی منی پور میں تقریباً 3115 مربع فٹ میں جووینائل جسٹس بورڈ کے احاطہ کے اندر تقریباً 3115 مربع فٹ  کے کرائے سے پاک عارضی انفراسٹرکچر میں توسیع کی ہے۔
منی پور کی ریاستی حکومت نے CRCSRE کی مستقل عمارت کی تعمیر کے لیے 3 ایکڑ مفت زمین بھی مختص کی ہے۔
پی ٹی، او ٹی، پی اینڈ او، سماعت، کلینیکل سائیکالوجی اور خصوصی تعلیم کے محکمے کے لیے مختلف مشینری اور آلات خریدے گئے ہیں اور آپریشن کے لیے CRCSRE میں کمیشن کیے گئے ہیں۔
معذور افراد میں مختلف قسم کے ٹرائی سائیکل، وہیل چیئر، ایکسیلری کرچ، ایلبو کرچ، واکنگ اسٹک، اسمارٹ کین، ڈیزی پلیئر، ایم ایس آئی ای ڈی کٹ، اسمارٹ فون، ہیئرنگ ایڈ جیسے معاون آلات تقسیم کیے جائیں گے۔
اس تقریب کے دوران معذور افراد کو با اختیار بنانے کے محکمے کی سکریٹری محترمہ انجلی بھورا اور ڈاکٹر پربودھ سیٹھ، جوائنٹ سکریٹری بھی موجود رہیں گے۔